গত বছর গরমের ছুটির এক ভোরে পৌঁছে গেলাম দমদম বিমানবন্দরে। গন্তব্য, লন্ডনের গ্যাটউইক বিমানবন্দর। দুর্গাপুর থেকে লন্ডন। দীর্ঘ যাত্রাপথ। দুবাই হয়ে যখন গ্যাটউইকে নামলাম তখন বৃষ্টি পড়ছে। ঠান্ডা আছে ভালই। হোটেল নয়, থাকব লন্ডনে এক আত্মীয়ের ফ্ল্যাটে। লন্ডনে যখন পৌঁছলাম, ঘড়িতে সময় রাত সাড়ে দশটা। বিমানবন্দর থেকে যাওয়ার পথে ক্রয়ডন, থর্নটন, ব্রিক্সটন, নরবারির মতো ছোট ছোট জনপদ নজরে পড়ল। চোখ টানল গৃহশৈলী।